Aricia (Latium)

Aricia}Storia di Genzano con note e documenti (Google eBook) - Niccola RATTI, 1797 - 174 pagine  (alia nomina: Aricinum Castellum) (Italiane: Ariccia) est oppidum Italiae ac municipium, circiter 18 965 incolarum, in Regione Latio et in Urbe metropolitana Romae Capitis situm. Icolae Aricini appellantur.

Aricia est una de quatuordecim Castra Romana.

 Insigne 

 Geographia 
 Castra Romana (terra),

 Historia 
 In aetate Romana 
Aricia in monte Albano sita, sedecim milia a meridie Roma distabat. Nympha quaedam Aricia a poetisVergilius Aeneis VII,780-782 unde Ioannes Racine Phaedrae suae personam duxit. postea ficta est, quae eponyma civitatis fieret. Plurimae fabulae huius generis nominum locorum rationem reddere solebant. Vetustissima vestigia moenium ibi reperta ad octavum vel septimum saeculum a.C.n. referuntur, circa idem tempus quo Roma condita fuisse traditur.

Antiquitus satis potens civitas in confoederatione Latina fuit Aricia (in qua quinto saeculo a.C.n. ineunte principatum habere visa estDion. Hal. V,61.). Nam templo et cultu communi Dianae nobilissima erat. Lacus (hodie lago di Nemi)"Speculum Dianae" dicebatur. Ovidius, Fasti III,263-264 :vallis Aricinae silva praecinctus opaca/
     est lacus, antiqua religione sacer;. Vide etiam Statium Silvae III,1(55-60).  V.3.12  et nemus ibi Dianae consecrata erant : a multis comitibus dea cingebatur, a nymphis Camenis et Egeria, a Virbio, locali deo qui idem esse atque heros Graecus Hippolytus postea creditus est...Pausanias II.27.4 Quo omnes Latini deae colendae causa veniebant. Exeunte vero decimo nono saeculo ab archaeologis in fano Dianae Aricinae multa ex voto dona, alumni praecipue mammas sugentes aut mascula femineaque genitalia, effossa sunt, a quo apparet Dianam ibi fecunditatis deam fuisse et matronas, postquam voti potentes factae essent, ad gratias agendas ex omni Latio venisse. Per scriptores antiquos scimus tabellas gratias agentes ex arboribus dependisse et matronas Romanas faces ferentes iter usque ad venerandum lucum fecisse. Nec postquam Aricia parvum municipium imperii Romani factum est matronae Romanae hunc lucum frequentare desierunt : nam Ovidius Ars amatoria I,259-262. Confer etiam Propertius II,32 : 9-10. hoc templum iuvenibus commendat, tamquam  ibi facile puellam amandam invenire possint. Ritus autem archaeos et saevos (novus sacerdos priorem necabat) mirabantur auctores antiqui : itaque nonnulliHyginus 261 (vide etiam Ovidium : "Orestea Diana" vel "Scythica Diana").  V.3.12 putaverunt Dianam Tauricam (quae hostiis humanis placabatur) ab Oreste Colchis Ariciam transvectam esse. Tamen regibus adhuc imperantibus Romani praepotentiam suam in Societate Latina ostentaverunt, dum fanum commune Dianae in monte Aventino dedicantTitus Livius I,45, regnante Servio Tullio, quo Aricinam famam minuere cupiebant.

Anno 338 a.C.n. tandem simul cum ceteris civitatibus Latinis a Romanis victi sunt Aricini et libertatem quidem amiserunt, mox tamen civitate Romana donati suntVelleius Paterculus I,14. Abhinc Aricia municipium fuit in tribu Horatia ac prima statio in Via Appia apud sedecimum lapidem milliariumHoratius, Sermones I,5.. Aricia, ubi decuriones adlocutus erat, Romam redibat Publius Clodius Pulcher, cum a Milonianis anno 52 a.C.n. interfectus est.

 Clari cives 
 Nati 
 Atia, mater Augusti
 Hic vixerunt 
 Alexander VII
 Ioannes Laurentius Bernini
 Rita Pavone
 Simon Cristicchi

 Ecclesia Catholica Romana 
 Sedes Suburbicaria Albanensis

 Fractiones, vici et loci in municipio 
 Fractiones 
 Cecchinia (Italiane: Cecchina) (pars),
 Fontana di Papa.

 Municipia finitima 
 Albanum,
 Aprilia (LT),
 Ardea,
 Cynthianum,
 Lanuvium,
 Nemus Dianae,
 Rocha de Papa.

 Latium (regio),
 Urbem metropolitanam Romae Capitis,
 Provinciam Romanam (provincia abrogata),
 Castra Romana (terra),
 Romam (urbs),
 Municipium Italiae.

 Fontes antiqui. 
 Dionysius Halicarnassensis, libro quinto Antiquitatum Romanarum cap. 61
 Hyginus mythographus, Fabula 261
 Ovidius Metamorphoses XIV,331 ac XV 487-490, 539-551
 libro tertio Fastorum 261-275)
 Suetonius in Vita Caligulae capite 35.
 Vergilius libro septimo Aeneidis versibus 761-782

 Nexus externi 
 Situs publicus 

 Pinacotheca 

 Notae 

Categoria:Municipia in Urbe metropolitana Romae Capitis
Categoria:Urbes antiquae Latii
Categoria:Castra Romana
Categoria:Diana (dea)